বাংলা গড়

বাংলা গড়  বাংলাদেশের রংপুর বিভাগ অবস্থিত একটি প্রাচীন স্থাপনা। এটি মূলত ঠাকুরগাঁও জেলার রানীশংকৈল উপজেলায় অবস্থিত।

অবস্থান
রানীশংকৈল উপজেলা থেকে প্রায় ৮ কিলোমিটার উত্তরে এবং নেকমরদ থেকে প্রায় ৫ কিলোমিটার পূর্বদিকে কাতিহার-পীরগঞ্জ উপজেলা যাওয়ার  রাস্তায় বাংলা গড় অবস্থিত।এই গড়ের ভিতর দিয়েই একটি পাকা রাস্তা পীরগঞ্জ-রানীশংকৈলের সংযুক্ত।

বিবরণ
রানীশংকৈল উপজেলার এই  গড়টি বিচিত্র। উত্তর-দক্ষিণে লম্বা ও আয়তাকার। এর পূর্ব ও পশ্চিম দেয়ালের প্রত্যেকটির দৈর্ঘ্য হবে ১ কিলোমিটারের চেয়ে কিছু বেশি এবং  উত্তর ও দক্ষিণ দেয়াল হবে প্রায় এক কিলোমিটার। মাটির তৈরি দেয়ালগুলি এখনও প্রায় ৪ মিটার উচু এবং দেয়ালের উপরিভাগ প্রায় ৩ মিটার চওড়ী। দেয়ালগুলির বাইরে আছে প্রায় ১২ মিটার চওড়া পরিখা। এককালে সেই পরিখা খুবই গভীর ছিল বােধ হয়। কিন্তু সব পরিখা এখন ভরাট হয়ে গেছে।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-৩৩,ISBN 984- 70112-0112-0 এই গড়ের ইটের রং ঝামা ইটের মত কালো।

 ইতিহাস 
এই গড়ের পশ্চিমে এক বড় নদী প্রবাহিত হত। নদীটি  এখন  মৃত। লোকশ্রুতি অনুসারে  চাঁদ সদাগর  বাড়ি ছিল এখানে। এখানেই নাকি বাসর রাতে লখিন্দরকে  কাল নাগিনী  দংশন করে।

গড়টির প্রাচীনত্ব নিয়ে কিছু বলা কঠিন। তবে মনে করা হয় মুসলিম শাসনের অনেক এই গড়  নির্মাণ করা হয়। এই গড়ে ঝামা ইট  দেখা যায়। যা কালো রঙের ও ছিদ্রযুক্ত। নেকমরদ অঞ্চল  শাসকরা  নিরাপত্তার জন্য গভীর অরণ্যে বাংলা গড় তৈরি করে। পরে এই গড় জনশূন্য ও পরিত্যক্ত হয়ে পড়ে।

তথ্যসূত্র

আরো পড়ুন
 বাংলাদেশের প্রত্নতাত্ত্বিক স্থানের তালিকা

বিষয়শ্রেণী:ঠাকুরগাঁও জেলার দর্শনীয় স্থান
বিষয়শ্রেণী:রাণীশংকৈল উপজেলা
বিষয়শ্রেণী:ঠাকুরগাঁও জেলার প্রত্নতাত্ত্বিক স্থাপনা